官務
作者：陳造
朝代：宋

paragraphs: 磨陁爲官多，曉了未更歷。
今世從仕者，萬口用一律。
文桉日從事，鴈鶩竊投隙。
自謀脫悔吝，初肯計易劇。
追逮有踵接，符牒動山積。
豈念南畝民，晷刻校日力。
停犁聽上命，質衣供旅食。
誰定老我師，黠民幾鬼蜮。
締彼刀筆吏，表裏肆狙慝。
柰何食肉人，立說與推激。
此論儻不破，此弊終未息。
揆予閲世熟，敢此諗在職。